**2ο Δ.Σ. ΓΛΥΦΑΔΑΣ**

**Σχολ. έτος 2024-2025**

**Τηλ./ Fax: 210 – 9626995**

**E-mail:** **mail@2dim-glyfada.att.sch.gr**

Για τους μαθητές

του 2ου Δημοτικού Σχολείου Γλυφάδας

**Η ΛΕΙΤΟΥΡΓΙΑ ΤΟΥ ΣΧΟΛΕΙΟΥ ΜΑΣ**

****

**Α΄ΜΕΡΟΣ**

* **Πράξη Νο1/9-09-2024 « Έναρξη Λειτουργίας Σχολικής Μονάδας».**
* **Πράξη Νο2/11-09-2024 «Οργάνωση Λειτουργίας-Ανάθεση Αρμοδιοτήτων».**
* **Πράξη Νο3/12-09-2024 «Όραμα Σχολικής Μονάδας- Ορισμός Συντονιστών και Μέντορα».**
* **Πράξη Νο4/13-09-2024 «Εσωτερική Ρύθμιση Λειτουργίας- Απουσία εκπαιδευτικού»**
* **Πράξη Νο5/16-09-2024 «Ενημέρωση γονέων-κηδεμόνων Α΄ τάξης».**
* **Έγγραφο Ενημέρωσης Γονέων- κηδεμόνων Α΄ τάξης με αρ. πρωτ. 521/17-09-2024.**
* **Πράξη Σχολικού Συμβουλίου Επικαιροποίηση Νο1/17-09-2024**

Αγαπητοί μαθητές και αγαπητοί γονείς,



Σας καλωσορίζουμε στο 2ο Δ.Σ. Γλυφάδας. Ευχόμαστε μια χαρούμενη και δημιουργική σχολική χρονιά για όλους.

Ευχόμαστε, επίσης, το σχολείο μας να αποτελέσει αγαπητό χώρο μάθησης, δημιουργίας, συνεργασίας, παιχνιδιού και χαράς. Ωστόσο, στο σχολείο, όπως και στη ζωή, εμφανίζονται δυσκολίες. Σε αυτές τις περιπτώσεις οι **κανόνες** βοηθούν να λύνουμε ευκολότερα τα τυχόν προβλήματα που εμφανίζονται.

Το σχολείο λειτουργεί ως μια κοινότητα αγωγής. Κοινός στόχος όλων όσων μετέχουμε στη σχολική κοινότητα είναι όχι μόνο η πρόοδος των μαθητών, αλλά και η υιοθέτηση σημαντικών αξιών, όπως η συνεργασία κι η αλληλεγγύη, ο αμοιβαίος σεβασμός, η αποδοχή των δυνατοτήτων του «άλλου», η ενσυναίσθηση, ο σεβασμός όλων σε κοινά συμφωνημένους κανόνες, η περιβαλλοντική συνείδηση, η αγωγή υγείας κ.ά.

Προκειμένου να επιτύχουμε αρμονική συνεργασία, θεωρούμε σκόπιμο να σας ενημερώσουμε σχετικά με τον τρόπο λειτουργίας του σχολείου μας, ο οποίος απορρέει από τους ισχύοντες διοικητικούς κανόνες οργάνωσης και λειτουργίας των σχολείων (νομοθετικές-κανονιστικές διατάξεις), παιδαγωγικές αρχές, ειδικότερες οδηγίες της Διεύθυνσης του σχολείου, την εμπειρία των εκπαιδευτικών μας και την ομόφωνη απόφαση του Συλλόγου Διδασκόντων.

Το Σχολείο αποτελεί το φυσικό χώρο αγωγής και μάθησης, γιατί ακριβώς εξασφαλίζει τις προϋποθέσεις συγκεκριμένης και οργανωμένης προσπάθειας για την επίτευξη των στόχων της αγωγής. Γι’ αυτό πρέπει η συμμετοχή των μαθητών να είναι **τακτική**, **ενεργός** και **συστηματική**. Η ελλιπής φοίτηση των μαθητών και μάλιστα χωρίς σοβαρό λόγο, υπονομεύει το σχολικό έργο και δυσχεραίνει την πρόοδό τους. Η φοίτηση των μαθητών σύμφωνα με την ισχύουσα Νομοθεσία, είναι υποχρεωτική.

Στο σχολείο μας για το διδακτικό έτος 2024-25 θα λειτουργήσει πρωινή ζώνη 7:15 – 8:00.

Επίσης, μην ξεχνάμε τα παρακάτω:

1. H ώρα προσέλευσης των μαθητών ξεκινά από τις 8.00 μέχρι τις 8.15.
2. Το καθημερινό πρόγραμμα ξεκινά με το χτύπημα του κουδουνιού στις 8.15 π.μ. και κλείνουν οι πόρτες από τους εφημερεύοντες. ΦΡΟΝΤΙΖΟΥΜΕ ΝΑ ΕΙΜΑΣΤΕ ΣΥΝΕΠΕΙΣ ΣΤΗΝ ΩΡΑ ΠΡΟΣΕΛΕΥΣΗΣ. Μόνο οι μαθητές εισέρχονται στο χώρο του σχολείου, χωρίς τη συνοδεία γονέων. Αντίστοιχα, στο σχόλασμα οι γονείς αναμένουν τους μαθητές στις εισόδους των σχολείων. Η ώρα αποχώρησης του βασικού προγράμματος είναι στις 13.15 για τους μαθητές όλων των τάξεων της πρωινής ζώνης. Αντίστοιχα, πρέπει να τηρούνται οι ώρες αποχώρησης των μαθητών του Ολοήμερου σχολείου (1η ώρα 2ηςΖώνης:14.55, 2ηώρα 2ης Ζώνης:15.50, 3η Ζώνη:17.30) για λόγους ασφάλειας των μαθητών. Σε περίπτωση έκτακτης και σοβαρής ανάγκης (θέμα υγείας, ατύχημα) και καθυστερημένη προσέλευση του γονέα-συνοδού, γίνεται τηλεφωνική ενημέρωση στο Σχολείο στο τηλέφωνο 210 9626995.
3. Σχετικά με την προσέλευση των μαθητών/τριών, που έρχονται με καθυστέρηση στη σχολική μονάδα, θα εφαρμόζονται τα οριζόμενα της κείμενης νομοθεσίας σύμφωνα με το εδάφιο 1 - 2, άρθρο 1 με Α.Π. 109697/ΓΔ4/ 26-09-2024 (Β΄5387) Υ.Α., στην οποία αναφέρεται ότι θα παραμένουν τα παιδιά σε οριζόμενο χώρο, και δει στο χώρο υποδοχής έξω από τα Γραφεία του Σ.Δ. ώστε να υπάρχει επίβλεψη και νουθεσία, και θα εισέρχονται στην τάξη τους, μετά την ολοκλήρωση της διδακτικής ώρας κι όχι της διδακτικής περιόδου.
4. Κανένας μαθητής/τρια δεν επιτρέπεται να βγαίνει από το σχολείο ή την αυλή, σε ώρες λειτουργίας και για κανένα λόγο, αν δεν έχει ειδική άδεια των εφημερευόντων εκπαιδευτικών ή της Διεύθυνσης. Αν για οποιονδήποτε σοβαρό λόγο επιβάλλεται να αποχωρήσει μαθητής-τρια από το σχολείο κατά τη διάρκεια του ωραρίου εργασίας, τον παραλαμβάνει οπωσδήποτε γονέας ή κηδεμόνας κατόπιν συνεννόησης με το σχολείο (ενημερωτικό σημείωμα) από το γραφείο της Διεύθυνσης στο διάλειμμα που ακολουθεί, εκτός κι αν έχει υποβληθεί στο σχολείο Υπεύθυνη Δήλωση ελεύθερης αποχώρησης(επιβάλλεται σ’ αυτή την περίπτωση να προηγείται τηλεφωνική ενημέρωση).
5. Κανένας μαθητής δεν επιτρέπεται να μπαίνει στα Γραφεία χωρίς σοβαρό λόγο. Για οποιοδήποτε θέμα, τα παιδιά πρέπει να απευθύνονται στους εφημερεύοντες εκπαιδευτικούς.
6. Κανένας μαθητής δεν ανεβαίνει στην τάξη του για οποιοδήποτε λόγο όσο διαρκεί το διάλειμμα. Δεν ξεχνάμε το πρωινό μας γεύμα στην τάξη.
7. Στο διάλειμμα υπάρχει αρκετός χρόνος για κολατσιό, νερό και τουαλέτα. Δεν θυμόμαστε το νερό ή την τουαλέτα την τελευταία στιγμή, όταν ακούγεται το χτύπημα του κουδουνιού!!!
8. Όταν χτυπήσει το κουδούνι της λήξης του διαλείμματος, οι μαθητές συγκεντρώνονται στο χώρο της προσευχής και ομαδικά ανεβαίνουν στην τάξη με τη συνοδεία των δασκάλων τους.
9. Όταν βγαίνουμε για διάλειμμα ή επιστρέφουμε στις τάξεις δεν τρέχουμε στις σκάλες, δεν κάνουμε φασαρία και δεν σπρώχνουμε τους συμμαθητές μας. Θα λυπηθούμε, αν πονέσουμε κάποιον συμμαθητή μας!!!
10. Σε περιπτώσεις κρύου ή βροχής, μετά από εντολή της Διεύθυνσης, κατά την πρωινή υποδοχή των μαθητών έχει αποφασιστεί η εξής διευθέτηση: Στο χώρο μπροστά από τις τουαλέτες θα βρίσκονται οι μαθητές της ΣΤ΄ τάξης, στην είσοδο του σχολείου η Α΄ τάξη, στην αίθουσα της βιβλιοθήκης η Β΄ τάξη και στην αίθουσα πολλαπλών χρήσεων οι Γ΄,Δ΄,Ε΄, τάξεις πάντα υπό την επιτήρηση των εκπαιδευτικών της σχολικής μονάδας και στα διαλείμματα παραμένουμε στις τάξεις μας. Όλοι οι μαθητές /τριες την ώρα αναμονής θα βρίσκονται καθήμενοι.
11. Δεν επιτρέπεται να βγαίνουμε από την τάξη για νερό ή τουαλέτα αμέσως μετά το διάλειμμα. Σε περιπτώσεις έκτακτης ανάγκης ο δάσκαλος δίνει τη σχετική άδεια.
12. Όλα τα παιδιά φροντίζουν να προσέχουν, για να μην προκαλούνται ζημιές στο κτίριο, στην αυλή και σε ολόκληρο τον εξοπλισμό του σχολείου (εποπτικά μέσα, θρανία, έπιπλα, χάρτες, ηλεκτρονικοί υπολογιστές, αθλητικό υλικό κ.ά.).
13. Οι μαθητές διατηρούν καθαρή την τάξη τους, την αυλή, τις τουαλέτες και γενικά όλους τους σχολικούς χώρους. Για την καθαριότητα του χώρου όπου ζούμε είμαστε όλοι υπεύθυνοι. Μην ξεχνάμε ότι: **H Kαθαριότητα είναι Μισή Αρχοντιά!**
14. Οι μαθητές φροντίζουν να μην χάνουν τα φυλλάδια εργασιών και τις ανακοινώσεις που τους χορηγεί το σχολείο. Είναι σπατάλη χαρτιού!!!
15. Οι μαθητές έχουν καθημερινά στην τσάντα τους τα βιβλία και τα τετράδια που προβλέπονται από το εβδομαδιαίο ωρολόγιο πρόγραμμα, γεγονός που θα ενδυναμώσει την αυτοπεποίθησή τους!
16. Η συμπεριφορά των υπεύθυνων μαθητών αλλά και όλων των υπεύθυνων ανθρώπων είναι καθρέφτης της αγωγής του. Οι μαθητές μιλούν πάντα με ευγένεια προς τους συμμαθητές τους και με σεβασμό προς τους δασκάλους και όλους όσοι εργάζονται στο σχολείο.
17. Η χρήση κινητών τηλεφώνων έχει αρνητικές συνέπειες για την υγεία μας. Οι μαθητές/τριες δεν επιτρέπεται να χρησιμοποιούν εντός των σχολικών χώρων- κτιρίων και υπαίθριων χώρων κινητό τηλέφωνο ή άλλη ηλεκτρονική συσκευή που διαθέτει σύστημα επεξεργασίας εικόνας και ήχου, για συνομιλία, βιντεοσκόπηση ή οποιαδήποτε άλλη χρήση. Στην παραπάνω απαγόρευση δεν εμπίπτει η χρήση ιατρικών εφαρμογών μέσω κινητού τηλεφώνου ή άλλων συσκευών, αποκλειστικά και μόνο κατόπιν σχετικής ιατρικής γνωμάτευσης. Στην περίπτωση που διαπιστωθεί η ύπαρξη εκτός τσάντας τέτοιου είδους συσκευών, η συσκευή παραδίδεται στην διεύθυνση του σχολείου, επιστρέφεται μετά το πέρας των μαθημάτων και ενημερώνονται σχετικά οι γονείς/κηδεμόνες. Επισημαίνεται ότι δεν επιτρέπεται η χρήση ή η λειτουργία καμερών ασφαλείας στους σχολικούς χώρους κατά τη διάρκεια λειτουργίας του σχολείου σύμφωνα με την παρ. 8 του ν. 4610/2019(Α΄ 70) και με την αρ. πρωτ. Φ.6/277/56425/Γ1/17-5-2011 εγκύκλιο του ΥΠΑΙΘΑ.
18. Από το σχολ. έτος 2024-25, δημιουργήθηκε και λειτουργεί η ψηφιακή πλατφόρμα για την αντιμετώπιση της ενδοσχολικής βίας και των φαινομένων εκφοβισμού.
19. Οι μαθητές για οποιοδήποτε πρόβλημά τους απευθύνονται πρώτα στον υπεύθυνο δάσκαλο/α του τμήματός τους, κατόπιν, και αφού δεν λυθεί το πρόβλημά τους, στη Διεύθυνση. Η Διευθύντρια του σχολείου θα δέχεται τους γονείς κάθε Τρίτη και Παρασκευή 8.30-9.30 π.μ. Αν υπάρχει ανάγκη αμεσότερης επικοινωνίας, ο Γονέας-Κηδεμόνας οφείλει να κλείσει τηλεφωνικά ραντεβού, προτού επισκεφτεί το σχολείο.
20. Οι μαθητές των Ε΄και ΣΤ΄τάξεων συμμετέχουν στις παρελάσεις της 28ης Οκτωβρίου και της 25ης Μαρτίου, καθώς και στον Εκκλησιασμό των Τριών Ιεραρχών, εκπροσωπώντας το σχολείο μας. Απουσία των μαθητών από αυτές επιτρέπεται μόνο με την ενυπόγραφη συγκατάθεση των γονέων τους.
21. Για τη συμμετοχή των μαθητών στο μάθημα της Φυσικής Αγωγής, καθώς και στις αθλητικές δραστηριότητες του σχολείου, είναι οπωσδήποτε απαραίτητη η συμπλήρωση του Ατομικού Δελτίου Υγείας για τους μαθητές των Α΄και Δ΄τάξεων. Επίσης, οι μαθητές φροντίζουν να είναι ντυμένοι με κατάλληλα αθλητικά ρούχα και παπούτσια.
22. Οι μαθητές που δανείζονται βιβλία από τη βιβλιοθήκη του σχολείου οφείλουν να τα επιστρέψουν στον προβλεπόμενο χρόνο και σε καλή κατάσταση. Όποιος δεν επιστρέφει, για οποιονδήποτε λόγο, το βιβλίο που έχει δανειστεί είναι υποχρεωμένος να το αντικαταστήσει.

**ΣΥΝΕΡΓΑΣΙΑ ΜΕ ΤΟΥΣ ΓΟΝΕΙΣ**

1. Φυσικοί κηδεμόνες του μαθητή είναι ο πατέρας και η μητέρα του. Αυτοί είναι οι κηδεμόνες του μαθητή, εφόσον κατοικούν στην πόλη που βρίσκεται το σχολείο. Διαφορετικά, ορίζουν οι ίδιοι με έγγραφη δήλωση τον κηδεμόνα του μαθητή.
2. Οι γονείς και οι κηδεμόνες εγγράφουν τους μαθητές στο σχολείο, επικοινωνούν συχνά με την Διευθύντρια και με τους εκπαιδευτικούς της τάξης, παρακολουθούν με ενδιαφέρον τη φοίτηση, το ήθος και τη σχολική επίδοση και ενημερώνουν υπεύθυνα το σχολείο για όλα τα ζητήματα τα οποία σχετίζονται με το μαθητή και επηρεάζουν τη συμπεριφορά του στο σχολείο.
3. Κάθε φορά που δημιουργείται ένα θέμα το οποίο σχετίζεται με ένα συγκεκριμένο μαθητή και πρόκειται να απασχολήσει το σχολείο, ο πρώτος που πρέπει να ενημερωθεί σχετικά είναι ο Γονέας-Κηδεμόνας, ο οποίος με τη σειρά του θα πρέπει να συνεργαστεί με το σχολείο.
4. Για τη συμμετοχή των μαθητών σε ορισμένες σχολικές εκδηλώσεις είναι απαραίτητο να υπάρχει έγκριση του Γονέα-Κηδεμόνα, όπως ορίζεται από την κείμενη νομοθεσία. Επίσης, το σχολείο μπορεί να ζητήσει τη γνώμη ή την έγκριση του Γονέα-Κηδεμόνα για κάποιες άλλες εκδηλώσεις, για τις οποίες δεν υπάρχει σχετική πρόβλεψη. Αυτή η συνεργασία εμπεριέχει σημαντική ευθύνη και πρέπει να γίνεται με προσοχή.
5. Ο Γονέας – Κηδεμόνας δικαιούται να έχει πλήρη και υπεύθυνη ενημέρωση για τον μαθητή / μαθήτρια και οφείλει να προσέρχεται στις συγκεντρώσεις που έχουν οριστεί από το σχολείο. Επίσης, οφείλει να ενημερώνει ο ίδιος το σχολείο για θέματα που μπορεί να επηρεάζουν την επίδοση ή τη συμπεριφορά του μαθητή στο σχολείο.
6. Οι γονείς είναι σκόπιμο να προσέρχονται στο σχολείο για ενημέρωση **χωρίς τη συνοδεία των μαθητών / μαθητριών**. Αν για λόγους ανάγκης αυτό δεν καθίσταται εφικτό, έχουν την ευθύνη της συνοδείας και της συμπεριφοράς των παιδιών τους κατά το διάστημα παραμονής στον χώρο του σχολείου.
7. Η είσοδος και η αποχώρηση των γονέων για τις ενημερωτικές συναντήσεις θα γίνεται ΑΠΟΚΛΕΙΣΤΙΚΑ από την είσοδο της Ελευθερίου Βενιζέλου για λόγους ασφαλείας των μαθητών του Ολοήμερου Σχολείου.
8. Η Ενημέρωση των Γονέων και Κηδεμόνων θα γίνεται ως εξής:

Η πρώτη γνωριμία και επικοινωνία των γονέων και κηδεμόνων των μαθητών της Α΄τάξης με τις υπεύθυνες εκπαιδευτικούς των τμημάτων έχει προγραμματιστεί για την Πέμπτη 19/09/2024. Η πρώτη ενημέρωση γονέων και κηδεμόνων για την επίδοση των μαθητών της σχολικής μονάδας έχει προγραμματιστεί για τη Δευτέρα 7/10/2024. Οι γονείς θα εισέρχονται στο σχολείο από την οδό Ελ. Βενιζέλου στις 13:30, εφόσον έχει πραγματοποιηθεί η αποχώρηση των μαθητών στις 13:15 από τις προκαθορισμένες εισόδους και εξόδους. Για την αποφυγή συγχρωτισμού, θα παρίσταται ένας εκ των δύο γονέων, χωρίς να συνοδεύει τον μαθητή. Σε περίπτωση που κριθεί αναγκαίο περαιτέρω συζήτησης και έκθεσης απόψεων και προβληματισμών θα ορίζεται σε συνεργασία με τον διδάσκοντα νέα συνάντηση επικοινωνίας σε χρόνο που θα διατίθεται πέρα των προγραμματισμένων συναντήσεων.

Παραθέτουμε τις προγραμματισμένες ημερομηνίες για τις ενημερώσεις των γονέων και κηδεμόνων καθ όλη τη διάρκεια του σχολικού έτους:

* Πέμπτη 19 Σεπτεμβρίου 2024 Α΄ τάξη (ΑΠΟΚΛΕΙΣΤΙΚΑ)
* Δευτέρα 7 Οκτωβρίου 2024
* Τρίτη 12 Νοεμβρίου 2024
* Τετάρτη 18 Δεκεμβρίου 2024
* Πέμπτη 6 Φεβρουαρίου 2025
* Τρίτη 18 Μαρτίου 2025
* Δευτέρα 5 Μαΐου 2025

1. Αν υπάρχει ανάγκη για πιο συχνή επικοινωνία με τους εκπαιδευτικούς του τμήματος ήτοι Διεύθυνση, ο Γονέας – Κηδεμόνας οφείλει να κλείσει τηλεφωνικό ραντεβού για δική του διευκόλυνση, πριν επισκεφθεί το σχολείο.
2. Οι γονείς διαβάζουν προσεκτικά όλες τις ανακοινώσεις που μεταφέρουν οι μαθητές (ή αναρτώνται στην ιστοσελίδα του σχολείου μας) και ενημερώνονται για θέματα λειτουργίας του σχολείου.
3. Οι γονείς είναι σκόπιμο να γνωστοποιούν στον δάσκαλο της τάξης και στη Διεύθυνση κάθε ιδιαιτερότητα που αφορά τη σωματική και ψυχική υγεία του μαθητή.
4. Κανένας ενήλικας δεν έχει δικαίωμα να επιπλήττει ή να τιμωρεί ή να νουθετεί άλλο παιδί εκτός της οικογένειάς του στον χώρο του σχολείου. Για οποιοδήποτε θέμα προκύψει ενημερώστε το δάσκαλο της τάξης ή τη Διεύθυνση, οι οποίοι και θα διευθετήσουν το θέμα.
5. Γενικότερα **κανένας ενήλικας ή ανήλικος (όχι μαθητής) δεν έχει δικαίωμα να βρίσκεται στο προαύλιο του σχολείου** χωρίς να έχει πάρει άδεια (με εξαίρεση την περίπτωση επείγουσας πρωινής ενημέρωσης εκπαιδευτικού από γονέα για έκτακτο θέμα) είτε κατά την πρωινή προσέλευση των μαθητών είτε κατά την αποχώρησή τους. Οι ενήλικες που συνοδεύουν τους μαθητές το πρωί, αφού βεβαιωθούν ότι εισήλθαν στο προαύλιο, αποχωρούν.
6. Σε περίπτωση απουσίας μαθητή είναι σκόπιμο να ενημερώνεται έγκαιρα το σχολείο, όπως επίσης και το σχολείο να επικοινωνεί με την οικογένεια του μαθητή, ιδιαίτερα σε περίπτωση μακρόχρονης ή επαναλαμβανόμενης απουσίας. Το τηλέφωνο του σχολείου (210 9626995) είναι στη διάθεσή σας για οποιαδήποτε ενημέρωση. Παρακαλούμε σε περίπτωση αλλαγής τηλεφώνων να ενημερώσετε τους δασκάλους με τους οποίους συνεργάζεστε.
7. Σε περίπτωση που κάποιος γονέας χρειαστεί για ειδικό λόγο να πάρει τον μαθητή πριν τη λήξη των μαθημάτων, χρειάζεται να ενημερώσει εγκαίρως –την ίδια μέρα- τον/την εκπαιδευτικό της τάξης και να υπογράψει σχετική υπεύθυνη δήλωση.
8. Η ευθύνη για την ασφάλεια των παιδιών μετά το ωράριο λειτουργίας σε περίπτωση ενημέρωσης γονέων και κηδεμόνων από τους εκπαιδευτικούς του σχολείου, εφόσον βρίσκονται στον σχολικό χώρο, ανήκει αποκλειστικά στο γονέα / κηδεμόνα.
9. Οι ενήλικες που συνοδεύουν τους μαθητές κατά την αναχώρησή τους περιμένουν έξω από την είσοδο του σχολείου, για την ασφαλέστερη αποχώρηση των μαθητών και πρέπει να προσέρχονται έγκαιρα για την παραλαβή τους.
10. Σε περίπτωση που κάποιος από τους γονείς του μαθητή δεν έχει την κηδεμονία του πρέπει να ενημερωθεί άμεσα το σχολείο.

**Β΄ΜΕΡΟΣ Ειδικότερες Ρυθμίσεις**

 **Πράξη Σ.Δ. Νο 1/9-09-2024,Πράξη Νο 2/11-09-2024 και Πράξη Σχολικού Συμβουλίου, Επικαιροποίηση Νο 1/17-09-2024.**

Σύμφωνα με την υπ’ αριθ.Φ7/99724/Δ1/04-09-2024 εγκύκλιο της Γενικής Δ/νσης Σπουδών, Προγραμμάτων και Οργάνωσης Π.Ε., σχετικώς με την Υ.Α. με αρ. πρωτ. 1614/Υ1/8-1-2020 (ΦΕΚ Β΄8/10-01-2020), που αφορά τη λειτουργία δημοτικών σχολικών μονάδων για το διδακτικό έτος 2024-25 ο Κανονισμός Λειτουργίας της Σχολικής Μονάδας, διαμορφώνεται ως εξής:

|  |  |  |  |  |  |  |
| --- | --- | --- | --- | --- | --- | --- |
|  | 1o κλιμακοστάσιο |  | 2o κλιμακοστάσιο |  | 3o κλιμακοστάσιο |  |
| 2ος Όροφος | Τ.Π.Ε. | Δ2 | Β2 | Β1 | Γ1 | Γ2 | ΣΤ2 |
| 1ος Όροφος | ΑΙΘΟΥΣΑΕΙΚΑΣΤΙΚΩΝ | Δ1 | Α2 | Α1 | Ε1 | Ε2 | ΣΤ1 |

1. Καθορισμός αιθουσών των Τμημάτων, σύμφωνα με το ανωτέρω σχεδιάγραμμα, θεωρώντας ως πρόσοψη του κτιρίου την οδό Ελ. Βενιζέλου:
2. Η προσέλευση των μαθητών του Πρωϊνού Ολοήμερου του 2ου Δημοτικού Σχολείου Γλυφάδας θα γίνεται κατά αποκλειστικότητα από την είσοδο της Ελευθερίου Βενιζέλου, ενώ όλων των υπολοίπων μαθητών των τμημάτων και τάξεων από την πάροδο της Δημοκρατίας αποκλειστικά, από τις 08.00 ως τις 08.15 π.μ.
3. Η αποχώρηση των μαθητών των Α’ και Β΄ Τάξεων θα πραγματοποιείται από τη θύρα της Ελ. Βενιζέλου, ενώ των μαθητών των Γ, Δ, Ε και ΣΤ τάξεων από την είσοδο - έξοδο της παρόδου της οδού Δημοκρατίας.
4. Οι μαθητές θα κρατούν αποστάσεις κατά την είσοδό τους στο προαύλιο και θα εισέρχονται με τάξη, υπό την επίβλεψη των εφημερευόντων εκπαιδευτικών, σύμφωνα με τον πίνακα εφημερίων του σχολείου μας και θα παρατάσσονται σε συγκεκριμένο σημείο η κάθε τάξη. Μετά το πέρας της προσευχής, κρατώντας αποστάσεις, θα ανεβαίνουν στην αίθουσα πάντα συνοδεία εκπ/κού. Θα εισέρχονται στο εσωτερικό του κτιρίου ως εξής:
5. Από το 1ο κλιμακοστάσιο, προς την αίθουσα πολλαπλών χρήσεων, τα τμήματα Δ1,Δ2, Α2, Β2.
6. Από το 2ο κεντρικό κλιμακοστάσιο, τα τμήματα Β1, Α1,Ε1, Γ1.
7. Από το 3ο κλιμακοστάσιο, πλησίον της παρόδου Δημοκρατίας, τα τμήματα Ε2, Γ2, ΣΤ1, ΣΤ2.
8. Η άνοδος στις αίθουσες ακολούθως θα γίνεται με σοβαρότητα και προσοχή κρατώντας αποστάσεις.
9. Πριν εισέλθουν οι μαθητές στην αίθουσα θα κάνουν αντισηψία, καθώς και την ώρα που θα εξέρχονται για διάλειμμα.
10. Δεν επιτρέπεται καμία μετακίνηση θρανίου και αλλαγή θέσης. Παρά το ότι ο νόμος καθορίζει προαιρετική τη χρήση μάσκας, στο πλαίσιο της αγαστής συνεργασίας και της καλής αποτελεσματικής επικοινωνίας μας, ο Σύλλογος Διδασκόντων θεωρεί ότι είναι απαραίτητο οι μαθητές να έχουν στην τσάντα τους δύο μάσκες για περιπτώσεις έκτακτης ανάγκης.
11. Στα διαλείμματα οι μαθητές θα κατεβαίνουν στον αύλειο χώρο συνοδεία των εκπαιδευτικών, κρατώντας πάντα αποστάσεις και τηρώντας τους κανόνες υγιεινής, υπακούοντας στις νουθεσίες / συμβουλές των δασκάλων τους. Θα τηρείται ευλαβικά η κοινωνική αποστασιοποίηση.
12. Ο χώρος και το χρονικό διάστημα προαυλισμού των τμημάτων είναι καθορισμένος με απόφαση Συλλόγου Διδασκόντων και θα τηρείται κατόπιν υποδείξεων των εκπαιδευτικών του σχολείου. Το ωρολόγιο πρόγραμμα, οι διδακτικές ώρες και τα διαλείμματα όλων των τάξεων σύμφωνα με την ενδεικτική διάρθρωση του προγράμματος που έχει αναρτηθεί στην ιστοσελίδα του σχολείου μας έχει ως εξής:

1η  -2η διδ. ώρα: 8:15 - 9:40

Διάλειμμα: 9:40 - 10:00

3η-4η διδ.ώρα: 10:00 - 11:30

Διάλειμμα: 11:30 - 11:45

5η διδ. Ώρα: 11:45 - 12:25

Διάλειμμα: 12:25 - 12:35

6η διδ. Ώρα: 12:35 - 13:15

1. Χώρος διαλείμματος της Α΄ τάξης καθορίστηκε προσωρινά το στέγαστρο μπροστά από το γήπεδο μέχρι να εξοικειωθούν οι μικροί μαθητές με τους χώρους του σχολείου και να είναι ασφαλείς.
2. Οι Β-Γ-Δ-Ε-ΣΤ τάξεις θα καταλαμβάνουν τον υπόλοιπο χώρο του κεντρικού προαυλίου, σύμφωνα με το ανωτέρω προκαθορισμένο πρόγραμμα.
3. Επίσης προγραμματίστηκε και καθορίστηκε από το Σύλλογο Διδασκόντων η χρήση του χώρου του γηπέδου ανά μία ημέρα της εβδομάδας και ανά τάξη, για παιχνίδια με μπάλα, σύμφωνα υπό την καθοδήγηση και τη σύμφωνη γνώμη του εκπ/κού Φυσικής Αγωγής του σχολείου μας ως εξής:
* Δευτέρα, Β τάξη (Β1-Β2)
* Τρίτη, Γ τάξη (Γ1-Γ2)
* Τετάρτη, Δ τάξη (Δ1-Δ2)
* Πέμπτη, Ε τάξη (Ε1-Ε2)
* Παρασκευή, ΣΤ τάξη (ΣΤ1-ΣΤ2)

Οι υπόλοιπες τάξεις θα καταλαμβάνουν και θα κινούνται ελεύθερα στον πρόσθιο χώρο του προαυλίου παίζοντας παιχνίδια.

1. **Γενική Αποχώρηση**: Με το χτύπημα του κουδουνιού, τα τμήματα Γ1, Γ2, Δ1, Δ2, Ε1, Ε2, ΣΤ1, ΣΤ2, συνοδευόμενα από τους υπεύθυνους εκπαιδευτικούς, θα παρατάσσονται στο προαύλιο και θα εξέρχονται άμεσα στις 13:15 από την πάροδο της οδού Δημοκρατίας.
2. Τονίζουμε όμως, ότι η αποχώρηση της Β΄ τάξης θα γίνεται από την Ελ. Βενιζέλου στις 13:10, ενώ θα ακολουθεί η Α΄τάξη στις 13:15.
3. **Στο διάστημα αυτό οι μαθητές του Ολοήμερου θα συγκεντρώνονται απευθείας στις προκαθορισμένες αίθουσες διδασκαλίας των μαθημάτων τους,** δηλαδή στις αίθουσες των Δ1,Α2,Α1,Ε2, Ε1 που θα είναι κενές, εφόσον ήδη θα έχουν αποχωρήσει οι μαθητές, πάντα υπό την επίβλεψη και την καθοδήγηση των υπεύθυνων εκπαιδευτικών που άσκησαν τα διδακτικά τους καθήκοντα στα αντίστοιχα τμήματα των μαθητών. Εκεί θα ευρίσκονται ήδη και θα τους υποδέχονται οι εκπαιδευτικοί της 7ης διδακτικής ώρας του Ολοήμερου Σχολείου. Σταδιακά θα γίνεται η αποχώρηση των υπολοίπων τμημάτων.

 19.Η αποχώρηση των μαθητών του Ολοήμερου Σχολείου θα γίνεται πάγια από την πάροδο της οδού Δημοκρατίας.

20.Οι αίθουσες που θα χρησιμοποιούνται για τη φοίτηση των μαθητών στο Ολοήμερο Σχολείο είναι οι εξής: Δ1,Α2,Α1,Ε2, Ε1.

21. Στο Ολοήμερο Σχολείο λειτουργούν 3(τρεις) Ζώνες με 5 τμήματα στην 1η Ζώνη ( Διατροφική Αγωγή) έως 14:50, στη 2η Ζώνη (Προετοιμασία-Μελέτη) έως 15:55 και στην 3η Ζώνη (Διευρυμένη Ζώνη)έως 17:30 1 (ένα) τμήμα.

* **Ζ1 1ο Α.**
* **Ζ1 2ο Β.**
* **Ζ1 3ο Γ.**
* **Ζ1 4ο Δ, Ε, ΣΤ.**
* **Ζ2 1ο Α.**
* **Ζ2 2ο Β.**
* **Ζ2 3ο Γ.**
* **Ζ2 4ο Δ, Ε, ΣΤ.**
* **Ζ3 1ο Α1,Α2,Β1,Β2,Γ1,Γ2, Δ1,Δ2,Ε1,Ε2,ΣΤ1,ΣΤ2**

 **ΠΡΩΪΝΗ ΖΩΝΗ Α, Β, Γ, Δ, Ε, ΣΤ.**

 22.Στην Πρωινή Ζώνη θα λειτουργήσουν τόσα τμήματα όσα θα προκύψουν κατόπιν καταμέτρησης και συστηματικής φοίτησης των μαθητών, σύμφωνα με τον προγραμματισμό κι έγκριση της σχολικής μονάδας, Μάιος - Ιούνιος 2024.

23.Η προσέλευση των μαθητών θα λαμβάνει χώρα από την οδό Ελ. Βενιζέλου.

 Υπεύθυνοι Εκπαιδευτικοί ορίζονται οι: κ. ΧΑΝΙΩΤΗ ΜΑΡΟΥΣΩ, Δ/ντρια και κ. ΜΠΙΣΤΙΝΑΣ ΑΠΟΣΤΟΛΟΣ.

1. Δεν επιτρέπεται οι μαθητές να περιφέρονται άσκοπα στους ορόφους που δεν βρίσκονται οι τάξεις τους, χωρίς προηγουμένως να έχουν ενημερώσει τους υπεύθυνους εκπαιδευτικούς των τμημάτων τους.
2. Κατά τη λειτουργία του ολοήμερου ο β΄ όροφος θεωρείται εκτός λειτουργίας και χρήσης από τους μαθητές / τριες της σχολικής μονάδας.
3. Το μάθημα των Εικαστικών θα διδάσκεται από την υπεύθυνο εκπ/κό κ. ΠΗΝΕΛΟΠΗ ΜΕΡΚΟΥΡΗ ΧΑΤΖΗΔΗΜΟΥ, στις αίθουσες των τμημάτων Α1, Α2,Β1,Β2 και για τα τμήματα Γ1,Γ2,Δ1,Δ2,Ε1,Ε2,ΣΤ1,ΣΤ2 στην αίθουσα που έχει οριστεί, με τη συναίνεση, στήριξη και σύμφωνη γνώμη του Συλλόγου Διδασκόντων. Η αίθουσα Πολλαπλών Χρήσεων θα χρησιμοποιείται αποκλειστικά και μόνο από τους εκπ/κούς Φυσικής Αγωγής και Θεατρικής Αγωγής ανάλογα με τις ιδιαιτερότητες του μαθήματος, των περιβαλλοντικών συνθηκών και του ωρολογίου προγράμματος.
4. Στα διαλείμματα θα εποπτεύουν 3(τρεις) εκπαιδευτικοί , στο ολοήμερο πρόγραμμα 2 (δύο) και στην πρωινή προσέλευση 1(ένας), αριθμός που καθορίζεται από τη δύναμη της σχολικής μονάδας και το ωρολόγιο πρόγραμμα. Υπεύθυνες προγράμματος εφημεριών είναι οι εκπ/κοί: κ. ΝΙΚΟΛΑΙΔΗ ΚΑΛΛΙΟΠΗ, ΥΠΟΔ/ΝΤΡΙΑ και κ. ΚΙΤΣΙΟΥ ΕΥΑΓΓΕΛΙΑ.
5. Σε περίπτωση βροχής, κατά την πρωινή υποδοχή των μαθητών έχει αποφασιστεί η εξής διευθέτηση: Στο χώρο μπροστά από τις τουαλέτες θα βρίσκονται οι μαθητές της ΣΤ΄ τάξης, στην είσοδο του σχολείου η Α΄ τάξη, στην αίθουσα της βιβλιοθήκης η Β΄ τάξη και στην αίθουσα πολλαπλών χρήσεων οι Γ΄,Δ΄,Ε΄, τάξεις πάντα υπό την επιτήρηση των εκπαιδευτικών της σχολικής μονάδας. Η εφημερία βροχής δεν ισχύει και οι μαθητές των τμημάτων θα παραμένουν εντός των αιθουσών την ώρα του διαλείμματος, με επίβλεψη από τον εκπ/κό που άσκησε τα διδακτικά του καθήκοντα την προηγούμενη ώρα.
6. Χώρος απομόνωσης σε περίπτωση αδιαθεσίας μαθητή/τριας και μέχρι να έρθουν οι γονείς να τον/την παραλάβουν, ορίζεται το κυλικείο, υπεύθυνη κ. Αγγελική Γκανάκα, νοσηλεύτρια.
7. Οι υπεύθυνες Βιβλιοθήκης κ.κ. Λαζαρίδου Σεβαστή και Δεμιρκαπόγλου Παρασκευή θα υποβάλλουν πρόγραμμα λειτουργίας δανειστικής βιβλιοθήκης- αναγνωστηρίου, σύμφωνα με το οποίο κάθε 15 ημέρες τα τμήματα του σχολείου μπορούν να επισκέπτονται το χώρο της βιβλιοθήκης, συνοδεία πάντα του υπεύθυνου εκπ/κού για δανεισμό βιβλίων και φιλαναγνωσίας, με εφαρμογή των κανόνων υγιεινής.
8. Το μάθημα της Φυσικής Αγωγής θα διδάσκεται, ανάλογα των καιρικές συνθήκες, στο χώρο του γηπέδου και εναλλακτικά στον χώρο του στεγάστρου κατόπιν συνεννόησης των εκπαιδευτικών φυσικής αγωγής.
9. Οι σχολικές επισκέψεις και οι περίπατοι, πραγματοποιούνται κανονικά μετά την άρση των περιοριστικών μέτρων . Υπεύθυνη εκπαιδευτικός κ. Νινιού Ευανθία.
10. Δεν επιτρέπεται η ανταλλαγή μαθητικών αντικειμένων ή εξοπλισμού (γόμες, ξύστρες, μολύβια κλπ).
11. Συστήνεται η αγορά για κάθε μαθητή/τρια ατομικά ειδικού μαρκαδόρου για πίνακα πορσελάνης, ώστε να αποφευχθεί η κοινή χρήση ενός μαρκαδόρου.
12. Κατά την προσέλευση των μαθητών στις τουαλέτες, θα τηρούνται αυστηρά οι αποστάσεις με σοβαρότητα, σεβασμό και σύνεση.
13. Απαγορεύεται οι μαθητές να πίνουν νερό απ’ ευθείας από τη βρύση. Καθένας θα έχει στην τσάντα του ένα μπουκάλι με νερό ή παγουρίνο, χαρτομάντιλα για φτέρνισμα ή βήχα και θα αποφεύγει να ανταλλάσσει είδη γραφικής ύλης ή προσωπικά αντικείμενα με τους συμμαθητές του.
14. Σύμφωνα με το Προεδρικό Διάταγμα , οι Σχολικοί Εορτασμοί θα γίνουν ως εξής:
	* 1. ΕΠΕΤΕΙΟΣ 28ης ΟΚΤΩΒΡΙΟΥ: Τη γιορτή αναλαμβάνουν να παρουσιάσουν τα τμήματα Δ1 και Δ2 με την υπεύθυνη εκπ/κό κ. Μακρή Μάρθα.
		2. ΕΠΕΤΕΙΟΣ 17ης ΝΟΕΜΒΡΗ (ΠΟΛΥΤΕΧΝΕΙΟ):Τη γιορτή αναλαμβάνουν να παρουσιάσουν τα τμήματα Ε1 και Ε2 με τις υπεύθυνες εκπ/κούς τους κ.κ. Κουζούμη Μαρία και Νινιού Ευανθία αντίστοιχα.
		3. ΕΠΕΤΕΙΟΣ 25ης ΜΑΡΤΙΟΥ:Τη γιορτή αναλαμβάνουν να παρουσιάσουν τα τμήματα ΣΤ1 και ΣΤ2 με τις υπεύθυνες εκπ/κούς τους κ.κ Νικολαΐδη Καλλιόπη και Κίτσιου Ευαγγελία αντίστοιχα.
		4. ΓΙΟΡΤΗ ΧΡΙΣΤΟΥΓΕΝΝΩΝ: Αναλαμβάνουν να παρουσιάσουν τα τμήματα Β1 και Β2 με τις υπεύθυνες εκπ/κούς τους κ.κ.Δεμιρκαπόγλου Παρασκευή και Λώλου Μαρία- Αθανασία αντίστοιχα.
15. Οι Παρελάσεις για τις Εθνικές Επετείους θα πραγματοποιηθούν κανονικά . Θα συμμετέχουν οι παρακάτω εκπ/κοί του Σχολείου μας:

Για την 28η Οκτωβρίου:

* ΔΟΞΟΛΟΓΙΑ η κ. Λαζαρίδου Σεβαστή.
* ΠΑΡΕΛΑΣΗ η κ. Βασιλάτου Ειρήνη και η κ. Κίτσιου Ευαγγελία.

Για την 25η Μαρτίου:

* ΔΟΞΟΛΟΓΙΑ η Υποδιευθύντρια του σχολείου κ. Νικολαΐδη Καλλιόπη.
* ΠΑΡΕΛΑΣΗ ο κ. Μπιστίνας Απόστολος και η κ. Λώλου Μαρία- Αθανασία.

**Γ΄ΜΕΡΟΣ, Πράξη Νο 1/9-09-2024,Πράξη Νο 2/11-09-2024,Πράξη Νο 3/12-09-2024,** **Πράξη Νο4/13-09-2024, Πράξη Νο 5/16-09-2024, Επικύρωση Πράξη Νο 1 Σχολικού Συμβουλίου 17-09-2024.**

<<**OΡΓΑΝΩΣΗ ΛΕΙΤΟΥΡΓΙΑΣ ΣΧΟΛΕΙΟΥ**

**ΔΙΑΧΕΙΡΙΣΗ ΚΡΙΣΕΩΝ, ΣΥΝΤΟΝΙΣΤΕΣ & ΜΕΝΤΟΡΕΣ**

**ΕΣΩΤΕΡΙΚΟΣ ΣΧΟΛΙΚΟΣ ΚΑΝΟΝΙΣΜΟΣ συμπληρωματικά>>**

Σε συνέχεια του αρχείου με αρ.πρ.Φ7/99724/Δ1/1614/Υ1/8-1-2020 ΚΥΑ(Β΄8) της Δ/νσης Σπουδών Π.&Δ.Ε. με θέμα Λειτουργίας Δημοτικών Σχολείων για το σχολικό έτος 2024-25, ο Σύλλογος Διδασκόντων μετά από διαλογική συζήτηση, προχώρησε στις παρακάτω διευθετήσεις και διευκρινήσεις, που αφορούν τον Εσωτερικό Κανονισμό Λειτουργίας της Σχολικής Μονάδας σε συνέχεια των πράξεων Νο1/09-09-2024, Νο2/11-09-2024, Νο 3/12-09-2024, Πράξη Νο 4/13-09-2024, Πράξη Νο 5/16-09-2024, σχετικά με τη διαχείριση κρίσεων της σχολικής μονάδας, λαμβάνοντας υπόψη τον ορισμό των σχολικών μεντόρων και συντονιστών όπως αναφέρονται κάτωθι :

* Διαχείριση Κρίσεων της Σχολικής Μονάδας

Ορίζεται ολιγομελής επιτροπή για την πρόληψη και διαχείριση κρίσεων στη σχολική μονάδα , η οποία θα αναλαμβάνει άμεσα την ενημέρωση των εκπ/κών για τα θέματα που προκύπτουν και θα προβαίνει σε συζήτηση για την ομαλή διευθέτηση των κρίσεων .

Οι προσπάθειες ενορχηστρώνονται υπό την καθοδήγηση κι επίβλεψη της κ.. ΧΑΝΙΩΤΗ ΜΑΡΟΥΣΩΣ Δ/ντριας του Σχολείου σε συνεργασία με την κ. ΝΙΚΟΛΑΙΔΗ ΚΑΛΛΙΟΠΗ Υποδ/ντρια και την κ. ΜΑΤΙΟΠΟΥΛΟΥ ΚΩΝΣΤΑΝΤΙΑ υπεύθυνη εκπ/κό του τμήματος Ένταξης και τον εκπ/κό του τμήματος που φοιτά ο μαθητής που αντιμετώπιζε δυσκολία .

Υπεύθυνος επικοινωνίας για τα Κ.Ε.Δ.Δ.Υ – Κ.Ε.Σ.Υ ορίζεται η κ.ΜΑΤΙΟΠΟΥΛΟΥ ΚΩΝΣΤΑΝΤΙΑ εκπ/κός του τμήματος Ένταξης.

**Καθοριστικό ρόλο έχει η ομάδα των σχολικών μεντόρων και συντονιστών, που ορίστηκαν για το διδακτικό έτος 2024-25.**

Σύμφωνα, αφενός με την εγκύκλιο με αρ. πρωτ. 104784/ΓΔ4/30-08-2022 και με την υπ΄ αρ. πρωτ. Φ12/102913/ΓΔ4 Υ.Α. με θέμα: « Ενδοσχολικός Συντονιστής» κι αφετέρου με την Πράξη Νο 3/12-09-2024 του Συλλόγου Διδασκόντων καθώς και της Πράξης της Διευθύντριας της σχολικής μονάδας κ. Χανιώτη Μαρουσώς Νο1/17-09-2024,ορίστηκαν Σχολικοί Συντονιστές τάξεων και γνωστικού πεδίου ΠΕ70 για το τρέχον σχολικό έτος 2024-25 οι κ.κ. Κουζούμη Μαρία για τις Δ΄, Ε΄,ΣΤ΄ τάξεις και Νικολαΐδη Καλλιόπη για τις Α΄, Β΄, Γ΄ τάξεις .

Ακολούθως, αφενός δια της εγκυκλίου με αρ. πρωτ. 104784/ΓΔ4/30-08-2022 σύμφωνα με την υπ΄ αρ. αρ. πρωτ.102919/ΓΔ4/24-08-2022 Υ.Α. με θέμα:«Παιδαγωγικός Σύμβουλος-Μέντορας στις σχολικές μονάδες Πρωτοβάθμιας Εκπαίδευσης», κι αφετέρου με την Πράξη Νο 3/12-09-2024 του Συλλόγου Διδασκόντων, ορίστηκε ως Παιδαγωγικός Σύμβουλος – Μέντορας, για το τρέχον σχολικό έτος 2024-25 η κ. Δελή Ιωάννα.

Οι Ενδοσχολικοί Συντονιστές (Τάξεων ή Γνωστικών Πεδίων) είναι όργανα συντονισμού του εκπαιδευτικού έργου σε επίπεδο σχολικής μονάδας.

**Διοικητικά τελούν υπό την εποπτεία της Διεύθυνσης της σχολικής μονάδας και παιδαγωγικά βρίσκονται σε άμεση επικοινωνία και συνεργασία με τον Σύμβουλο Εκπαίδευσης . Επιπλέον συνεπικουρούν τον Διευθυντή και τον Υποδιευθυντή της σχολικής μονάδας στο έργο τους, στο πλαίσιο των αρμοδιοτήτων τους.**

Οι Ενδοσχολικοί Συντονιστές υποστηρίζουν και συντονίζουν τους εκπαιδευτικούς ανά ομάδες τάξεων, παρακολουθούν και εποπτεύουν τον ετήσιο προγραμματισμό της διδακτέας ύλης σε συνεργασία με τον διδάσκοντα, σχεδιάζουν και οργανώνουν διδασκαλίες και δράσεις σε συνεργασία με τον Σύμβουλο Εκπαίδευσης, εισηγούνται καινοτόμα εκπαιδευτικά εργαλεία διδασκαλίας, παρακολουθούν και εποπτεύουν τον προγραμματισμό της αξιολόγησης των μαθητών σε συνεργασία με τον διδάσκοντα.

Ο ρόλος του Παιδαγωγικού Συντονιστή - Μέντορα είναι να εμπνεύσει, να προσανατολίσει και να υποστηρίξει κάθε νεοδιοριζόμενο ή πρόσφατα τοποθετημένο στη σχολική μονάδα μόνιμο ή αναπληρωτή εκπαιδευτικό, με προϋπηρεσία έως πέντε (5) έτη, με στόχο την ποιοτική αναβάθμιση της διδασκαλίας του.

Συμβάλλει στην προαγωγή των επαγγελματικών δεξιοτήτων του εκπαιδευτικού, γίνεται ο ίδιος πρότυπο προς μίμηση, κατευθύνει, πληροφορεί, εξηγεί, παραινεί, συμβουλεύει, προτρέπει και ενθαρρύνει τον νέο συνάδελφό του.

Είναι σε άμεση συνεργασία με τον Σύμβουλο Εκπαίδευσης τόσο κατά τον προγραμματισμό όσο και κατά την εφαρμογή των δράσεων υποστήριξης που υλοποιεί.

**Δ΄ΜΕΡΟΣ: ΠΟΙΟΤΗΤΑ ΣΧΟΛΙΚΟΥ ΧΩΡΟΥ, ενημέρωση γονέων και κηδεμόνων έγγραφο με αρ. πρ.563/1-10-2024, Πράξη Σ.Δ. Νο16/3-10-2024.**

Σύμφωνα με την Εφημερίδα της Κυβερνήσεως αρ. φύλλου 5387/26-09-2024 «Κανονισμός Σχολικής Μονάδας» και σε συνέχεια της Πράξης Νο 4/11-09-2024 του Συλλόγου Διδασκόντων του 2ου Δ.Σ. Γλυφάδας «Κανονισμός Λειτουργίας Σχολικής Μονάδας», ένας από τους στόχους του σχολείου είναι η καλλιέργεια της αίσθησης της ευθύνης στους/στις μαθητές/ τριες σε ό,τι αφορά την ποιότητα του σχολικού χώρου.

Καθαρά και συντηρημένα κτίρια, αίθουσες, εργαστήρια, παραρτήματα, ο αύλειος χώρος, διαμορφώνουν τον περιβάλλοντα χώρο μέσα στον οποίο είναι δυνατόν να καλλιεργηθεί η ψυχή του/της μαθητή/τριας.

Φθορές, ζημιές και κακή χρήση της περιουσίας του σχολείου αποδυναμώνουν τις εκπαιδευτικές δυνατότητές του και οδηγούν στην αντίληψη της απαξίωσης της δημόσιας περιουσίας.

Στις περιπτώσεις εκείνες, όπου αποδεδειγμένα, Τεύχος B’ 5387/26.09.2024 Εφημερίδα της Κυβερνήσεως 55505, η φθορά/καταστροφή, μερική ή ολική, σχολικών κτιρίων, χώρων και παραρτημάτων αυτών, καθώς και υλικοτεχνικής υποδομής και εξοπλισμού εντός αυτών, αποδίδεται σε συγκεκριμένο/η μαθητή/τρια, ο/η τελευταίος/α ελέγχεται για τη συμπεριφορά αυτή και η δαπάνη αποκατάστασης βαρύνει τον γονέα/κηδεμόνα του/της ή τον/την ίδιο/ίδια, αν είναι ενήλικος/η.

Συγκεκριμένα, η Διεύθυνση της σχολικής μονάδας καλεί τον ίδιο τον/τη μαθητή/τρια ή τον γονέα/κηδεμόνα/ασκούντα την επιμέλεια στον οποίο αποδεδειγμένα αποδίδεται η ζημία και του ζητάει να την αποκαταστήσει, μέσα σε προθεσμία πέντε (5) ημερών. Στην περίπτωση που δηλώσουν ότι δεν προτίθενται να αποκαταστήσουν τη ζημία, τότε η Διεύθυνση της σχολικής μονάδας το γνωστοποιεί στον οικείο Δήμο ή στη Σχολική Επιτροπή, σύμφωνα με τα οριζόμενα στο άρθρο 28 του ν. 5056/2023.

Ο Δήμος οφείλει να ζητήσει και να λάβει τρεις (3) προσφορές για την αποκατάσταση της ζημίας και να διαλέξει την πιο οικονομική, συντάσσοντας προς τούτο σχετικό πρακτικό. Αφού ολοκληρωθούν οι εργασίες στη σχολική μονάδα, τότε ο οικείος Δήμος ή η Σχολική Επιτροπή που επιβαρύνθηκε με τη σχετική δαπάνη καλείται να αποστείλει το αποδεικτικό εξόφλησης είτε στον/στην ενήλικο/η μαθητή/τρια ή στους γονείς/κηδεμόνες του/ της.

 Τους καλεί εντός προθεσμίας πέντε (5) ημερών να καταβάλουν το ποσό σε συγκεκριμένο λογαριασμό του Δήμου ή της Σχολικής Επιτροπής και γνωστοποιώντας τους, ταυτόχρονα, ότι σε περίπτωση μη καταβολής του θα υπάρξει σχετική βεβαίωση οφειλής από την αρμόδια οικονομική υπηρεσία του Δήμου και είσπραξή της, σύμφωνα με τα οριζόμενα στον ν. 4978/2022.

Σε περίπτωση άρνησης, η σχετική δαπάνη βεβαιώνεται και ακολουθεί η διαδικασία είσπραξής της.

Οι παραπάνω κανόνες, πιστεύουμε, ότι βάζουν τα θεμέλια για μια σχέση αρμονικής συνεργασίας και αποτελεσματικής επικοινωνίας του σχολείου μας με τους μαθητές και τους γονείς. Στην περίπτωση που οι μαθητές /τριες δεν σεβαστούν τους παραπάνω κανόνες, το σχολείο θα ακολουθήσει την παιδαγωγική διαδικασία της Παρατήρησης, Καθοδήγησης, Διαλογικής Συζήτησης και προβληματισμού, Ενημέρωσης Γονέων, Ενημέρωσης Συντονιστών Εκπαιδευτικού Έργου.

**Ωστόσο, κυρίαρχος και κοινός στόχος όλων μας ας γίνει η καλλιέργεια των μαθητών στο σεβασμό που δεν επιβάλλεται αλλά εμπνέεται!!!**

 Από τη Διεύθυνση Και τον Σ.Δ.

του 2ου Δημοτικού Σχολείου Γλυφάδας